./data/phi2331/phi014/phi2331.phi014.perseus-lat2.xml
David Magie
huius illud pueri fertur insigne quod cum vellet partium diversarum viros Severus occidere et inter suos diceret,Hostes vobis eripio,consentiretque adeo usque Bassianus, ut eorum etiam liberos, si sibi consuleret, diceret occidendos, Geta interrogasse fertur quantus esset interficiendorumnumerus; cumque dixisset pater, ille interrogavit,Isti habent parentes, habent propinquos?cum re-sponsum esset habere, ait,Tum pluresergo incivitate tristes erunt quam laeti, quod vicimus,et obtinuisset eius sententia nisi Plautianus praefectus vel Iuvenalis institissent spe proscriptionum, ex quibus ditati sunt  his accedebat Bassiani fratris nimiacrudelitas, qui cum contenderet et diceret, quasi ioco quasi serio, omnes cum liberis occidendos partium diversarum, Geta ei dixisse dicitur,Tu qui nulli parcis, potes et fratrem occidere quod dictum eius tunc nihil, post vero pro praesagio fuit